Държавен вестник, бр. 45, 2023 г., стр. 21

БРОЙ  45	
Д Ъ Р Ж А В Е Н  В Е С Т Н И К 	
СТР.  21  
2. Всеки член на Организацията се задъл­
жава да зачита изключителното международ­
но естество на задълженията на Генералния 
секретар и на персонала и да не се опитва 
да им влияе при изпълнението на техните 
задължения.
Член 101
1. Персоналът се назначава от Генералния 
секретар съгласно установените от Общото 
събрание правила.
2. Съответен персонал се придава за по­
стоянна работа в Икономическия и социален 
съвет, в Съвета за попечителство и ако е 
нужно, в други органи на Организацията. Този 
персонал съставлява част от Секретариата.
3. Главното съображение при приемане на 
служба и при определяне условията на служба­
та на персонала трябва да бъде необходимостта 
да се осигури най-високо равнище на ефектив­
ност, компетентност и почтеност. Трябва да 
се отдаде дължимото внимание на значението 
на подбирането на персонала на възможно 
най-широка географска основа.
ГЛАВА ХVI
РАЗНИ РАЗПОРЕДБИ
Член 102
1. Всеки договор и всяко международно 
споразумение, които са сключени от който и 
да е член на Организацията на обединените 
нации, след влизането на настоящия Устав 
в сила трябва колкото е възможно по-скоро 
да бъдат регистрирани в Секретариата и об­
народвани от него.
2. Никоя страна по такъв договор или 
международно споразумение, нерегистрирани 
съобразно разпоредбите на параграф 1 от този 
член, не може да се позове на този договор 
или споразумение пред който и да е орган на 
Организацията на обединените нации.
Член 103
В случай на противоречие между задъл­
женията на членовете на Организацията, 
произтичащи от настоящия Устав, и задълже­
нията им, произтичащи от което и да е друго 
международно споразумение, задълженията 
по настоящия Устав имат предимство.
Член 104
Организацията се ползва на територията 
на всеки от членовете си от такава право-
способност, каквато би била необходима за 
изпълнението на нейните функции и за пос­
тигането на нейните цели.
Член 105
1. Организацията се ползва на територията 
на всеки от членовете си от такива привиле­
гии и имунитети, каквито са необходими за 
постигането на нейните цели.
2. Представителите на членовете на Орга­
низацията и длъжностните лица на Организа­
цията се ползват също така от привилегиите 
и имунитетите, които са им необходими за 
независимото изпълнение на техните функции, 
свързани с Организацията.
3. Общото събрание може да прави препо­
ръки във връзка с определянето на подробно­
стите по прилагането на параграфи 1 и 2 от 
този член или да предлага на членовете на 
Организацията конвенции за тази цел.
ГЛАВА ХVII
ПРЕХОДНИ РАЗПОРЕДБИ 
ЗА СИГУРНОСТ
Член 106
До влизането в сила на споменатите в 
чл. 43 специални споразумения, които по 
преценка на Съвета за сигурност му позво­
ляват да започне упражняването на своите 
отговорности съгласно чл. 42, страните по 
Четиристранната декларация, подписана в 
Москва на 30 октомври 1943 г., и Франция ще 
се съвещават съгласно разпоредбите на пара­
граф 5 от тази декларация помежду си и ако е 
необходимо, с други членове на Организацията 
с оглед предприемането на такива съвместни 
действия от името на Организацията, които 
биха били необходими за поддържането на 
международния мир и сигурност.
Член 107
Никоя разпоредба на настоящия Устав не 
обезсилва или изключва действия по отно­
шение на всяка държава, която през Втората 
световна война е била неприятел на някоя 
от подписалите настоящия Устав държави, 
предприети или разрешени като последица 
от тази война от правителствата, които носят 
отговорност за подобни действия.
ГЛАВА ХVIII
ПОПРАВКИ
Член 108
Поправките на настоящия Устав влизат в 
сила за всички членове на Организацията, 
след като бъдат приети с мнозинство от две 
трети от членовете на Общото събрание и 
бъдат ратифицирани съгласно техния консти­
туционен ред от две трети от членовете на 
Организацията, включително всички посто­
янни членове на Съвета за сигурност.
Член 109
1. Обща конференция на членовете на 
Организацията на обединените нации с цел 
преразглеждане на Устава може да бъде 
свикана на дата и място, които се определят 
с мнозинство от две трети от гласовете на 
членовете на Общото събрание и с гласовете 
на които и да са девет членове на Съвета за 
сигурност. Всеки член на Организацията ще 
има един глас на конференцията.
2. Всяко изменение на настоящия Устав, 
препоръчано от две трети от гласовете на 
участващите в конференцията, влиза в сила, 
след като бъде ратифицирано от две трети от